
=============================================================
periode 19 september 1395 - 14 mei 1396
=============================================================

025.1.3.1

TITELPAGINA ARA BRUSSEL REKENKAMERS ROLREKENINGEN 2799

==============================================================

025.1.3.2

Dits rekeninge JANS HEREN VAN MEGEN ende van HOEPS HOGESCOUTHEIT VAN DEN BOSCH ende sijnre gesellen van onsen VROUWEN wegen VAN BRABANT ingaende opten xix dach van september int jair ons heren MCCCXCV ende weder uytgaende opten xiiii dach van meye int jair ons heren MCCCXCVI drie aude scilde voir v gulden hollants ii peter voir iii gulden iii francken voir iiii gulden ende den hollantse gulden voir xlvij groten ende den nyen gulden gelres voir xxxvi groten vleems gerekent

stempel Archives du Royaume de Belgique

Dits tontfaen JANS VAN GHEMERT ONDERSCOUTHEIT VAN DEN BOSCH binnen den tide voirscreven

inden irsten ERNTKEN VAN AMERSFOERT om dat hi WILLEM PASTEELS gequest hadde dair af gebetert om ii gulden
item JAN HEINKENS DES DEKENS SOENS SOEN enen peen verboirt van xx gulden
item HANNEKEN LOZE om dat hi ene JOFFROUW VAN STAET in hoiren huze geslagen hadde dair af gebetert biden scoutheit van den Bosch om xii gulden
item LEMKEN BROECRIEMEKER ende WEYTKEN VRANCKEN van enen doetslach gedaen aen COPKEN LOECMAN VAN MAZEBOMMEL dair af gebetert biden scoutheit van den Bosch om xx gulden
item GILYS VAN DYESTELBERGE een mesgetogen dair af gebetert om i gulden
item HERMAN LODEN SOEN verboirt van wantalen voir die scepenen iiii gulden
item HEINKEN HAMEL verboirt van wantalen ii gulden
item HEIN VAN HAENWIJC een mesgetrect dair af gebetert om i gulden
item JAN BRIEN van mestrecken gebetert om i gulden
item PETER VAN EYNDOVEN van mesgetogen dair af gebetert om i gulden
item PETER LUKART VAN VUCHT om dat hi HEINEN SONDERGOD gequest hadde gebetert dair af om iii gulden
item HENNEKEN VAN BOMEL van mestrecken gebetert i gulden
item RUTKEN CORTEN van mestrecken i gulden
item JAN VAN SWALMEN aengewonnen metten vonnis vi gulden
item GHIBE DIE OLYSLEGER om dat hi der zieker knape gequest hadde dair af gebetert om ii gulden


item LEMMEN PRIKER aengewonnen metten vonnis vi gulden
item HEINKEN MEEUS DIE ZEEGER van mestrecken gebetert om i gulden
item HEIN BAC om dat hi ERNTKEN TIELMANS SOEN gequest hadde dair af gebetert om iiii gulden
item DIRC CONINC aengewonnen metten vonnis iiii gulden

===========================================================

025.1.3.3

item JAN VAN EYNDOVEN van wantalen verboirt iii gulden
item HANNEKEN PETER OERS om dat hi JAN BOENINC gequest hadde dair af gebetert om iii gulden
item LUYTGARDEN DIRC MEEUS wijf aengewonnen metten vonnis vi gulden
item WAERLOES om dat hi CLEESKEN BELLENS gequest hadde dair af gebetert om iii gulden
item JAN BECKER sHEERDEN aengewonnen metten vonnis vi gulden
item RIJPKEN TRULLIAERT van wantalen verboirt iii gulden
item ART BALANT VAN VUCHT van mestrecken gebetert om i gulden
item ALEIT PETERS dochter VAN OS om dat si JOFFROU BELEN VAN OS enen roc genomen hadde dair af gebetert biden scoutheit van den Bosch om x gulden
item GOESSWIJN HERINC om dat hi enen pape gequest hadde dair af gebetert om ii gulden
item JAN BECKER sHEERDEN aengewonnen noch metten vonnis v gulden

Summa cxxxiiii gulden hollants

============================================================

025.1.3.4

Dits dontfaen MOEDELS VAN DER DONC SCOUTHEIT VAN DER MASEN binnen den tide voirsceven

OS
inden irsten HUEBKEN MONT enen peen verboirt van ii gulden
item HENNEKEN RUELEN van enen doetslach gedaen aen WILLEKEN VAN HAREN dair af gebetert biden scoutheit vn den Bosch om xx gulden
item RUTKEN AELBRECHTS SOEN VAN BOMEL om dat hi GEENKEN BUCTERS/BUTTERS SOEN gelt gestolen hadde dair af gebetert biden scoutheit van den Bosch om xl gulden
item REYNKEN GAGELMAN om dat hi JAN TROESTEN VAN DER RUNNEN beclaechde dat hi hem sijn gelt ontvoert hedde dat hi niet betughen en conste dair af gebetert biden scoutheit van den Bosch om xxxviij gulden
item van den GEBUEREN VAN OS om dat si een gat van enen tuyn niet gemaect hadden dat van sheren wegen geboden was te maken dair af geiffent om iii nye gulden maken ii gulden hollants xv groten






item GERIT VAN GAEL om dat hi WILLEKEN REYNERS mijnre vrouwen viant dair tot Os over gericht wairt gehuyst ende gehoeft hadde dair af gebetert biden scoutheit van den Bosch om viii nye gulden gelres maken vi gulden hollants ix groten

BERCHEN
item GHERIT PETERS SOEM om dat hi den scutter sijn scot weder nam dair af geiffent om j gulden
item van enen wive die VRANCKEN VAN BERCHEN gehuyst ende gehoefthadde die van enen doetslach verdeylt was van sheren wegen dair af gebetert biden scoutheit van den Bosch om vi gulden
item LEMKEN VAN DEN CAMP van enen erfbroeke van tijnze tegen die GESWOREN VAN OS iiii gulden

NYSTELRE
item van METTEN EMKENS wijf om dat si HEINEN TYMMERMANS geslagen hadde dair af gebetert om i gulden
item LISABET ARNTS wijf VAN HERWARDEN van wantalen verboirt ii gulden
item ARNT VAN LIEBERGEN van versetenen geboden verboirt iii gulden
item DEENKEN VAN DEN VORSTENBOSCH enen peen verboirt van ii gulden

=============================================================

025.1.3.5

BERLIKEM
item COPKEN KEELBREKER om dat hi op die gesworen gesproken hadde dair af geiffent om i gulden
item JAN VAN DEN DOEREN van enen peen verboirt xvi gulden

MAREN
item BAUDEKEN CLAES SOEN om dat hi JOEXKEN VAN GESTEL gequest hadde dair af gebetert om i gulden
item LEDEKEN VAN HENXSTEM van enen peen verboirt ij gulden
item WILLEM VAN LOEN om dat hi meer gelts geboirt hadde als van onrade die int dorp van Maren geset was ende dair af hi den gebueren en gheen rekeninge af doen en woude dair af geiffent biden scoutheit van den Bosch om xx gulden
item JAN VAN HEES van den selven geiffent om ii gulden
item JAN DIE GOEDE om dat hi HEINEN LAMBRECHTS SOEN gequest hadde dair af geigeiffent om ij gulden

LYT
item van der voechtdyen te Lit iii gulden

LITOYEN
item van der voechtdien aldaer van den PROESST VAN MERSSEN ii gulden xxi groten
item van HOESSCHEN BERNTS SOEN, GHIBEN PELS ende GHERIT VAN EWIJC om dat si den MAZEDIJC niet gehauden en hadden gelijc alst geboden was dair af geiffent te samen om xvii nye gulden maken xiii gulden hollants viij groten


item ALART sPELSERS ende HEIN RIJS erve vercoft in eenre scouwen van der weteringen om dat si en gat niet gestopt en hadden dat hen toe hoerde biden HEEMRAET om xxiiij nyen gulden en iiii groten maken xviii gulden xiii groten

Summa ii C vi gulden hollants xix groten

=============================================================
 
025.1.3.6

Dits dontfaen WILLEMS VAN OUDEN SCOUTHEIT IN PEDELANT binnen den tide voirscreven

RODE
item WILLEM LUDEN SOEN van enen broec van xvii ponden dair af geiffent voir tfonnis om vi gulden
iem WILLEM LUCAS SOEN van broeken dair hi af aengesproken wairt int gedinge dair af geiffent om xixj gulden
item EVERART VAN VINCKESCOT verboirt xvii lib. dair af geiffent om iiii gulden

VECHEL
item WILLEM BEFKEN om dat hi zegelgelt genomen hadde dat den scepenen die voir hem scepen waren toebehoerde dat si claechden dair af geiffent om vii gulden
item ART SICHGEMAN van den selven iiii gulden
item JANNES BOERTMANS om dat hi coeren brac die geboden waren dair af geiffent om i gulden
item ROEF SCINDELMAN van den selven geiffent om iij gulden
item ART GLOYTER van den selven geiffent om i gulden
item GODERT VAN HOEBRAKEN van den selven ii gulden
item ARNT VAN DEN GASTHUZE van den selven ij gulden
item JAN LEMKENS SOEN enen broec verboirt van iiiij lib. dair af geiffent om ij gulden
item VRIESE GHERIT SOEN van den selven i gulden
item DIRC VAN DEN BROEKEN om dat hi zegelgelt genomen hadde dat hem niet toe en hoerde dair af geiffent biden scoutheit van den Bosch om vi gulden

============================================================

025.1.3.7

ERPE
item LEMMEN LONIJS laet VAN DEN KELRE van gebroekenen koeren geiffent om ij gulden
item HEYNMAN MARGRIETEN SOEN om dat hi versat dat hi tot Rode ingeboden was dair af geiffent om i gulden
item ART ALEITEN SOEN VAN DER BOLST van den selven i gulden
item LONIJS VAN DER BOLST van den selven i gulden
item JAN ROVERS SOENS SOEN van gevecht geiffent biden scoutheit van den Bosch om xii gulden






BAKEL
item LEMMEN BLOCMEKER van enen broeke van iiiij lib. geiffent om i gulden
item JORDEN VAN ESPE van enen peen j gulden
item die PERSOEN VAN BEKE van enen koere geiffent voir die scepenen om iii gulden

DOERNE
item JAN VRIENTS SOEN om dat hi tonrechte getyent hadde dair af geiffent biden scoutheit van den Bosch om xx gulden
item NOYE VRIENTS SOEN van enen onrechten aenvanc geiffent biden scoutheit van den Bosch om xx gulden

TONGELRE
item SNOIXKEN om dat hi een doer gestoten hadde dair af geiffent om xx gulden

NUENEN
item CLAUS MOYART van enen onrechten aenvanc geiffent om i gulden
item JAN GOUKEN van den selven geiffent om iiii gulden

ZOEMEREN
item GHERIT DIE RAVEN/RANEN van wantalen verboirt ii gulden

=============================================================

025.1.3.8

ZONNE ende BROEGEL
item YONNE DIE KETELBOETER van gevecht geiffent om ii gulden
item JAN VAN DEN VENNE van enen onrechten aenvanc geiffent om ii gulden
item MATHIJS HANTSCOEMEKER om dat hi die gebode versat geiffent om i gulden
item ARNT LUDEN SOENS SOEN om dat hi eens mans put verderfde geiffent j gulden
item WILLEM KEMP van wantalen verboirt ii gulden

NEDERWETTEN
item HEINKEN HADEWIGEN sKORTEN SOEN van versetenen geboden geiffent om j gulden

Dits dontfaen HUBRECHT BACS SCOUTHEIT IN KEMPELANT binnen den tide voirscreven

OERSCOT
item CLAES HEINEN BLIECS SOEN om dat hi enen knecht sine colve nemen woude dair af geiffent in mijnre vrouwen deel om iij gulden
item PETERKEN JAN LEYTEN SOENS SOEN om dat hi sijn mes getogen had op een wijf geiffent in mijnre vrouwen deel om ii gulden
item WOUTER ERKEN om dat hi op JACOP LIPPEN doere gestoten hadde dair af in mijnre vrouwen deel v nye gulden maken iiii gulden hollants min vi groten




item om dat die van Oerscot mijnre JOFFROU VAN PETERSEM een hoescheit gedaen hadde van xl nye gelres gulden nu oec gegeven mijnre VROUWEN VAN BRABANT xl nye gulden maken xxxi gulden hollants min ij groten

=============================================================

025.1.3.9

STRIPE ende GESTEL
item NAET van enen peen verboirt vi gulden
item JAN ZWEVERS kinderen om dat si ARNDEVAN DEN VENNE gedreycht hadden geiffent om iii gulden
item HENNEKEN UTRICHS om dat hi messe gevuert hadde van JAN SNIDERS erve geiffent om iij gulden
item JAN DIE SNIDER van erftalen iii gulden

BERZE
item WILLEM ende JAN LEYTEN kinderen van mestrecken gebetert om iij gulden
item WILLEKEN DIE BECKER van mestrecken ij gulden
item WILLEM VAN SPULLE ende sine zoene enen doetslach gedaen aen JAN SPIKERMANS SOEN daer af geiffent biden scoutheit van den Bosch omv C nye gulden gelres maken iii C lxxxvii gulden hollants iiiij groten

OERLE
item HENNEKEN VAN DEN BERNE van broeken int gedinge geiffent biden scoutheit van den Bosch om vi gulden

EERSEL
item WILLEM DIE TODWEVER van gevecht i gulden
item MEESTER LAMBRECHT van iii erfbroeken metten vonnis genomen v gulden
item DIRC BROECHUYS SOEN om dat hi een wijf geslagen hadde dair af geiffent biden scoutheit van den Bosch om xx gulden
item GOEDEN GOBBEN van Borkel van gevecht geiffent om ii gulden
item HEIN BERSKENS om dat hi een perdeken ende scoen gestolen hadde dair af geiffent biden scoutheit van den Bosch om xx gulden
item HEIN VRANCKEN NOUDS SOEN om dat hi enen wagen gestolen hadde geiffent biden scoutheit van den Bosch om xviii gulden

============================================================


025.1.3.10

BLADEL
item GHERIT ARTS swager VAN DER HELLEN om dat hi enen scepenenbrief wederseyt hadde geiffent om vi gulden
item LISKEN VAN DER BEERSCOT om dat si enen man had doen gedagen dair si dat recht niet af en vervvolghde geiffent om i gulden




item HENRIC VAN DEN NUWENHUZE ende sijn soen enen pael versteken in eens anders erve geiffent biden scoutheit van den Bosch om xx gulden
item HENRIC TOUKEN/TONKEN van gevecht geiffent biden scoutheit van den Bosch om ix gulden
item WOUTER MAES SOEN van wantalen int gedinghe iii gulden
item HEIN VAN DEN NUWENHUZE des MEESTERS ossen VAN POSTEL vercoft tegen sinen wille dat die meester van Postel claechde dair af geiffent biden scoutheit van den Bosch om xxxv gulden

LOMMEL
item WILLEM NABEN van enen vuystenslach geiffent om i gulden
item KATELINE DIRCS om dat si coren gestolen had int velt geiffent om xx gulden
item PETER HASSELMANS om dat hi een verken doet geslagen had ende gegraven geiffent om v gulden
item ART GHIBEL van enen peen iii gulden

Summa vi C xx gulden hollants iii groten

025.1.3.11

Dits dontfaen GEERLEC WELLENS SCOUTHEIT TOT OESTERWIJC binnen den tide voirscreven

OESTERWIJC
item WILLEM SCHENENS/SCHEVENS SOEN van wantalen verboirt iii gulden
item CLAUS ORWEDER/ERWEDER verboirt van wantalen i gulden
item WILLEM SCHENEN/SCHEVEN SOEN om dat hi sijnre moeder goet dede besetten binnen den eninghen dair af  gulden
item HENNEKEN LUPPRECHTS van torfkoeren i gulden
item van verdaenden beesten ende vervloghen yemen iii gulden
item HERMAN NOUDENS om dat hi beclaecht wairt van ontdraghenen gelaghe geiffent voir den vonnis om iiii gulden
item WILLEM HADEWIGEN van gevecht i gulden
item ART MAERT aengewonnen metten vonnis vi gulden
item JANNES DIE WISSELAER van gevecht lx gulden
item LODEWIJCH omdat hi enen brief had helpen bezegelen mit des dorps gemeyn zegel des hem die gebuer niet geoorloft en hadden geiffent om xxv gulden
item ART DIE SMIT van den selven geiffent om xv gulden
item ART DIEN SMIT van den selven geiffent om xii gulden
item CLAES STERT des heren gebot wederseyt in der kerken dair af geiffent om lxx gulden
item GEENKEN LEYTEN ende sijn brueder van gevecht vi gelres gulden maken iiiij gulden vii groten
item HENRIC VAN HAREN van wantalen geiffent om iii gulden
item WILLEM STEVENS van wantalen geiffent om iii gulden

BEKE
item WOUTER VAN LOE van erftalen geiffent voir tfonnis in mijnre vrouwen deel i gulden
item GILYS VAN DER SCUEREN van erftalen geiffent voir tfonnis in mijnre vrouwen deel iiii gulden


item MEEUS VAN DEN NUWENHUSE ende sijn brueder van erftalen geiffent in mijnre vrouwen deel i gulden
item LANGE GHERIT van bierkoeren geiffent in mijnre vrouwen deel om ii gulden
item die van Beke gegeven der JOFFROU VAN PETERSEM te hoescheiden xl gelres gulden ende dair af mijnre VROUWEN VAN BRABANT oex te hoescheiden xl gelres gulden maken xxxi gulden hollants minus ij groot

025.1.3.12

MIERDE
item JAN DIE ZEEGHER van Mierde om dat hi des MEESTERS laet VAN POSTEL gedreicht hadde dair af geiffent biden scoutheit van den Bosch om xx gulden

Summa ii C lxxii gulden hollants iiij groten

Summa summarum van alden ontfaen xiii C lxxxvi gulden hollants xixj groten

=============================================================

025.1.4.1

Dits dat uytgeven JANS HEREN van MEGEN ende van HOEPS HOGESCOUTHEIT VAN DEN BOSCH voirs. bi hem selven binnen den tide voirscreven

inden irsten enen bode geseint tot Craendonc mit mijnre vrouwen brieven i gulden
item in Brabant gereden om versuecs wil van der stat van den Bosch van JANNES DIE WISSELEER verteert x gulden
item verteert des dinsdaichs na Sente Dyonijsdach doen ic gereden was bi bevele mijnre vrouwen selve aen den HERTOGE VAN GELREN mit gelove brieven xx gulden
item enen heymeliken vrient geseint x gulden
item den bode tot teergelde ii gulden
item om een antworde van den HERTOGE VAN GELREN van mijnre vrouwen wegen gereden ten Rosendale verteert xvi gulden
item noch gereden tot den HERTOGE VAN GELREN doen hi tot Prusen waert reet tot Sente Katelinenmisse bi bevele mijnre vrouwen verteert xxv gulden
item des woensdages na Sente Claesdach gereden tot Nymegen bi den RADE VAN GELREN verteert xxviii gulden
item gereden tot Arnhem om een gericht dat ic creech over VAESKEN die mijnre vrouwen viant was verteert xx gulden
item enen bode geseint mit PETER MOERS ontseggebrieven ii gulden
item PETER MOER ende xii gesellen mit hem uytgewest om mijnre vrouwen viande te crigen verteert x gulden
item PETER MOER een pert gegeven om dat hi mijnre vrouwen hulper waert bi rade des drossaerts dair voir xl gulden




item gereden bi bevele mijnre vrouwen brieven aen HEREN JAN VAN DER VELDE om der pandingen wil tusschen der stat van den Bosch ende die stat van Bomel verteert xxii gulden

==============================================================

025.1.4.2
 
item enen bode geseint aen den amptman van Tielre ende Bomelreweert i gulden
item van der leystingen van Tricht
item PETER MOER ende sinen gesellen xxxiii met hem ende xii gewapent te perde om mijnre vrouwen viande ende die moertbornersCOELKENS kinder op een verbodinge van heymeliken vrienden verteert xxi gulden
item noch dair op selve gehauden enen dach ende enen nacht in den lande van Kuyc metten gesellen verteert xii gulden
item van des GREVEN gelde VAN CLEVE van den terminen van bamis ende van paesschen ii C reyael maken iii C gulden
item tot tween reysen tot Ravensteyn gereden bi bevele mijnre vrouwen brieven verteert vi gulden
item JAN DEN GOUTSMIT mijnre vrouwen messagier bi bevele mijnre vrouwen brieven tot enen perde viii francken maken x gulden xxxi groten
item van des DROSSAERTS wedden van kerss. lx rijnssche gulden maken lxxv gulden hollants
item van minen wedden van den termijn van kerss. L reyael maken lxxv gulden
item van mijns clercs solerijs vi reyael maken ix gulden
item noch van PETER MOERS cost dien hi tot Os in der herbergen gedaen heeft xxi gulden
item HEYN DEN BOC bi bevele mijnre vrouwen lxx francken maken xciii gulden i groot

Summa viii C xxix gulden xliii groten vleems

===========================================================

025.1.4.3

Dits uytgeven JANS VAN GHEMERT voirs. binnen den tide voirscreven

inden irsten HANSEN gelopen mit mijnre vrouwen brieven aen den HEER VAN BOXTEL xix dage in septembris enen torre maken ij gulden min ii groten
item den brenger van eenre cedulen gelopen haestelic in mijnre vrouwen orboir aen JANNE VAN GHEMERT xxvi dage in septembris enen peter maken ij gulden
item den brenger van eenre cedulen gelopen mit mijnre vrouwen brieven aen den SCOUTHEIT VAN DEN BOSCH aen PHILIPS DEN LOMBART ende voirt aen den JONCHEER VAN CRAENDONC des maendaichs na Remigii ii aude gelres gulden maken ii gulden hollants minus ii groten
item JANNE DEN GOUTSMIT messagier gereden aen den scoutheit van en Bosch mit mijnre vrouwen brieven ende mijnre vrouwen weder om te volgen in Henegouwen iii gulden
item HENZELIJN messagier gereden mit mijnre vrouwen brieven aen die MEYERIEN VAN LOVEN, van Tienen, den MARCGREVE ende aen den scoutheit van den Bosch vi dage in octobris iii francken maken iiii gulden
item LOTTART geseint biden DROSSAERT VAN BRABANT mit brieven aen den HEER VAN ROTSELAER, den MARCGREVE, HEREN HENRIC VAN DER LECKE ende die stat ende scoutheit van den Bosch xiiii dage in octobris iiii francken maken v gulden xvj groten
item HANZEN gelopen mit mijnre brieven aen HEREN DIRC DEN ROVER xxvi dage in octobris enen torre maken ij gulden minus ii groten
item RIJCWINE VAN BRUWIJLRE geseint mit mijnre vrouwen brieven aen den HERTOGE VAN GELREN xiiii dage in novembris v francken maken vij gulden viii groten
item CANIOT gelopen mit mijnre vrouwen brieven aen HEREN DIRC DEN ROVER, HEREN GOESWIJN VAN DER AA, HEREN HENRIC VAN DER LECKE ende GHERIT VAN BERKEL xiii dage in novembris iii gulen
item CLAISKEN VAN KEENT gereden mit mijnre vrouwen brieven aen den scoutheit van den Bosch iii dage in decembris iii francken maken iiii gulden
item HENZELIJN messagier geseint mit mijnre vrouwen brieven aen de stat van den Bosch des sondaichs voir Sente Thomasdach ii peters maken iii gulden
item den brenger van eenre cedulen geseint mit mijnre vrouwen brieven aen den ABT VAN BERNE xv dage in decembris ii francken maken iij gulden viij groten
item WILLEKEN VAN KEENT geseint mit mijnre vrouwen brieven aen den HEER VAN CLEVE op Sente Thomasavont iii francken maken iiii gulden
item KANIOT gelopen mit mijnre vrouwen brieven aen die SCEPENEN ende RENTMEESTERWS van der beden ten Bosch vii dage in januario ii gulden
item GIELKEN geseint mit mijnre vrouwen brieven aen den GREVE VAN CLEVE xii dage in januario iii francken maken iiii gulden
item ARNT STOCKELMAN messagier gereden mit mijnre vrouwen brieven aen die scepenen ende rentmeesters van de rbeden van den Bosch xiiii dage in januario ii francken maken iij gulden viiij groten
item HENSELIJN messagier geseint mit mijnre vrouwen brieven aen die stat van den Bosch des vridaichs na Sente Pauwels dach conversio ii francken maken iij gulden viij groten
item ZOTTEKEN gelopen mit mijnre vrouwen brieven aen den HEER VAN BOXTEL ende den scoutheit van den Bosch x dage in februario enen gulden peter maken ij gulden
item den brenger van eenre cedulen geseint van mijnre vrouwen wegen te Cleve xvii dage in februario ii francken maken iij gulden viij groten
item den brenger van eenre cedulen lopende mit mijnre vrouwen brieven aen den RENTMEESTER VAN BRABANT ten Bossche xxvi dage in februario enen auden scilt maken i gulden xvii groten

===========================================================









025.1.4.4

item HENSELIJN messagier gereden mit mijnre vrouwen brieven aen die stat van den Boschdes dinschdages voir halfvasten ii francken maken iij gulden viij groten
item CLAES VAN KEENT messagier geseint mit mijnre vrouwen brieven aen HENRIC DICBIER te Mierle ende voirt aen die stat ende scoutheit van den Bosch des woensdages voir halfvasten ii francken maken iij gulden viij groten
item CLAES VAN KEENT messagier gereden mit mijnre vrouwen brieven aen den scoutheit van den Bosch des woensdages voir palmendach ii gulden
item HENNEKEN DEN GOUTSMIT geseint mit mijnre vrouwen brieven aen den scoutheit van den Bosch des maendaichs in die paeschdage ii gulden
item HENSELIJN messagier gereden mit mijnre vrouwen brieven aen den scoutheit ende stat van den Bosch xxii dage in aprille ii francken maken iij gulden viij groten

==============================================================

025.1.4.5

item HENNEKEN DEN GOUTSMIT geseint mit mijnre vrouwen brieven aen den scoutheit van den Bosch op Sint Marcusdach ii francken maken iij gulden viij groten
item den brenger van eenre cedulen gereden aen den scoutheit van den Bosch xxviii dage in aprille ii gulden
item PETERKEN geseint mit mijnre vrouwen brieven aen den scoutheit van den Bosch vii dage in meye ii aude gelres gulden maken ii gulden hollants minus ii groten
iem WILLEKEN VAN KEENT scildeken geseint mit mijnre vrouwen brieven te Duerstede aen mijnre VROUWE VAN APCOUDE ix dage in meye ii francken maken iij gulden viij groten
item den GREVE VAN CLEVE van sijnre pensien van bamis ende van paesschen L reyael maken lxxv gulden
item den hangdief van enen gericht over REYNKEN OERLEMAN die mijnre vrouwen viant was enen auden scilt maken i gulden xvii groten
item om een leeder totten gerichte ij gulden
item noch den hangdief van enen gerichte enen auden scilt maken i gulden xvii groten
item van scuten ende scepen dairmen mede over voer aen tgherichte i gulden
item noch den hangdief om dat sijn loen te cleyn was iii gulden
item HEYN DEN BOC bi bevele mijnre vrouwe xv francken maken xx gulden
 
Summa clxiiij gulden hollants min vj groten noch xx gulden

=============================================================







025.1.4.6

Dits uytgeven MOEDELS VAN DER DONC voirs. binnen den tide voirscreven

inden irsten den GREVE VAN CLEVE van sijnre pensien van den terminen van bamis ende van paesschen L reyael maken lxxv gulden
item van der pensien van Oesterwijc die viel op Sente Gertrudendach xiii gulden peter ende iii quartir maken xxj gulden en een half quartir
item den hangdief van enen gericht van JAN DEN CUPER VAN CAMPEN ii gulden
item noch den selven van enen gericht over JAN VAN DEN BORCH van Bruessel ii gulden
item noch den selven van twe reysen voir hoiren cost i gulden
item HEYN DEN BOC bi bevele mijnre vrouwen brieven xv francken maken xx gulden

Summa cxx gulden hollants ende iij quartier

=============================================================

025.1.4.7

Dits uytgeven WILLEMS VAN AUDEN voirs. binnen den tide voirscreven

inden irsten den GREVE VAN CLEVE van sijnre pensien van den terminen van bamis ende van paesschen L reyael maken lxxv gulden
item van der pensien van Oesterwijc die viel op Sente Getrudendach xiii gulden peter ende iii quartir maken xxj gulden ende een half quartier
item REYNKEN OERLEMAN gehaelt tot Maseheze die mijnre vrouwen viant was ende dair ten Bosch over gericht wairt dair omme uyt geweest enen dach ende enen nacht mit anderhalf hondert knechten ende mit xv perden dair om verteert xx gulden
item enen heymeliken vrient van verbodingen v gulden
item den hangdieven van enen gericht over JOESKEN BLOEYS SOEN ii gulden
item den selven van enen gericht over PETER VAN ONNELWEGEN ii gulden
item den selven van den gericht over ERTKEN ARTS SOEN ii gulden
item HEYN DEN BOC by bevele mijnre vrouwen xv francken maken xx gulden

Smma cxxvi gulden hollants iij quartier noch xx gulden









Dits uytgeven HUBRECHT BACS voirs. binnen den tide voirscreven

inden irsten den GREVE VAN CLEVE van sijnre pensien van den terminen van bamis ende van paesschen L reyael maken lxxv gulden
item van der pensien van Oesterwijc die viel op Sente Gertrudendach xiii gulden peter ende iii quartir maken xxj gulden ende een half quartier
item noch HEYN DEN BOC bi bevele mijnre vrouwen xv francken maken xx gulden
 
Summa xcv gulden hollants iij quartir noch xx gulden


Dits uytgeven GEERLEC WELLENS voirs. binnen den tide voirscreven

item den GREVE VAN CLEVE van sijnre pensien van bamis ende van paesschen L reyael maken lxxv gulden
item van de rpensien van Oesterwijc die viel op Sente Gertrudendach xiii gulden peter iii quartier maken xxj gulden ende een half quartier
item HEYN DEN BOC by bevele mijnre vrouwen xv frncken maken xx gulden

Summa xcv gulden hollants iij quartir noch xx gulden

Summa summarum van alden uytgeven xv C xi gulden iii s. ij d.
item van den rest vi C lxxvi gulden hollants xxxii groten

Summe van alden uutgheve voirs. tieft (?) mede ingerekent compt te gader ii M cxciiij gulden
Summe van alden ontfaen voirs. was xiii C lxxxvi gulden xixj groten
Aldus geiffent dontfaen tegen duutgeven bljft mijn vrouwe den scoutheit sculdich viii C vii gulden iiii groten

===========================================================

025.1.4.8

stempel 2799 - jaartal xcv - etiketten 2799 en 973 - geschreven no. 2799

============================================================

025.1.4.9

Doordruk van een vorige pagina in spiegelbeeld

=============================================================

             EINDE VAN DIT INVENTARISNUMMER

=============================================================


   
 
